Skladno s Spremenjeno odločitvijo o podpori št. 9-2/1/MDDSZ/1 za Javni razpis za izbor operacij »Razvoj in preizkušanje storitev socialnega vključevanja invalidov (št. dokumenta: 3032-77/2019/9), ki jo je Služba Vlade Republike Slovenije za razvoj in evropsko kohezijsko politiko izdala dne 25. 11. 2019, se v javnem razpisu za sofinanciranje pilotnih projektov »Razvoj in preizkušanje storitev socialnega vključevanja invalidov«, ki ga delno sofinancira Evropska unija, in sicer iz Evropskega socialnega sklada (v nadaljevanju: ESS) in se izvaja v okviru Operativnega programa za izvajanje evropske kohezijske politike v obdobju 2014-2020 (v nadaljevanju: OP EKP), 9. prednostne osi »Socialna vključenost in zmanjševanje tveganja revščine«, 9.2. prednostne naložbe »Izboljšanje dostopa do cenovno ugodnih trajnostnih in visoko kakovostnih storitev, vključno z zdravstvenimi in socialnimi storitvami splošnega interesa« ter 9.2.1. specifičnega cilja »Pilotno preizkušeni pristopi za boljšo integracijo storitev dolgotrajne oskrbe«, objavljenem v Uradnem listu RS, št. 61/2019, dne 11. 10. 2019 (v nadaljevanju: javni razpis),

 **izvedejo naslednji popravki:**

V 8. poglavju javnega razpisa, točka 8.1. – »Trajanje projektov« se podaljša rok trajanja projekta do **31. 3. 2022**.

V 9. poglavju javnega razpisa, točka 9.2. – »Skupna razpoložljiva višina sredstev« se v prvem odstavku črta letnica »2019«. V tretjem odstavku se tabela nadomesti, kot sledi:

»

|  |  |  |  |  |
| --- | --- | --- | --- | --- |
|  | **2020** | **2021** | **2022** | **SKUPAJ** |
| **KRVS** |
| 160388 PN 9.2. – Spodbujanje razpoložljivih zdravstvenih in socialnih storitev – V 14-20 - EU | 466.400,00 | 457.920,00 | 114.480,00 | 1.038.800,00 |
| 160389 PN9.2. – Spodbujanje razpoložljivih zdravstvenih in socialnih storitev – V 14-20 – SLO | 116.600,00 | 114.480,00 | 28.620,00 | 259.700,00 |
| ***KRVS Skupaj*** | ***583.000,00*** | ***572.400,00*** | ***143.100,00*** | ***1.298.500,00*** |
| **KRZS** |
| 160390 PN 9.2. – Spodbujanje razpoložljivih zdravstvenih in socialnih storitev – Z 14-20 - EU | 413.600,00 | 406.080,00 | 101.520,00 | 921.200,00 |
| 160391 PN9.2. – Spodbujanje razpoložljivih zdravstvenih in socialnih storitev – Z 14-20 – SLO | 103.400,00 | 101.520,00 | 25.380,00 | 230.300,00 |
| ***KRZS Skupaj*** | ***517.000,00*** | ***507.600,00*** | ***126.900,00*** | ***1.151.500,00*** |
| **Skupaj (KRVS+KRZS)** | **1.100.000,00** | **1.080.000,00** | **270.000,00** | **2.450.000,00** |
| **EU del (80%)** | 880.000,00 | 864.000,00 | 216.000,00 | 1.960.000,00 |
| **SI del (20%)** | 220.000,00 | 216.000,00 | 54.000,00 | 490.000,00 |

«.

V 10. poglavju javnega razpisa – »Obdobje upravičenosti stroškov« se besedilo spremeni tako, da se glasi:

»Po tem javnem razpisu so do sofinanciranja upravičeni stroški, ki bodo pri izbranemu prijavitelju nastali v obdobju od datuma izdaje sklepa o izbiri upravičenca do **31. 3. 2022** in bodo plačani do **30. 4. 2022**.

Obdobje, za katerega so namenjena razpisana sredstva, so proračunska leta **2020, 2021 in 2022**. Obdobje upravičenosti javnih izdatkov (izplačil iz Proračuna RS) je od datuma podpisa pogodbe o sofinanciranju projekta do **31. 7. 2022**.«.

V 12. poglavju javnega razpisa, točka 12.1. – »Rok in način oddaje vloge na javni razpis« se spremeni tako, da se briše prvi odstavek točke. Peti odstavek pa se spremeni tako, da se glasi:

»Kot pravočasne se bodo upoštevale vloge, ki bodo na zgoraj navedeni naslov (ne glede na način oddaje) prispele do vključno dne **7. 1. 2020 najkasneje do 15. ure**.«

V točki 12.2.1. – »Odpiranje vlog« se spremeni drugi odstavek tako, da se glasi:

»Odpiranje vlog bo potekalo dne **8. 1. 2020 ob 10.00 uri** v prostorih Ministrstva za delo, družino, socialne zadeve in enake možnosti, Štukljeva cesta 44, 1000 Ljubljana in bo javno.«.

V točki 12.5. – »Pogoji za spremembo javnega razpisa« se besedilo spremeni tako, da se glasi:

»Pred potekom roka za prejem vlog lahko ministrstvo spremeni razpisno dokumentacijo z izdajo sprememb oziroma dopolnitev. Vsaka taka sprememba oziroma dopolnitev bo sestavni del razpisne dokumentacije in bo objavljena tudi na spletnem naslovu: <https://www.gov.si/drzavni-organi/ministrstva/ministrstvo-za-delo-druzino-socialne-zadeve-in-enake-moznosti/javne-objave/>.«.

V 18. poglavju javnega razpisa – »Razpisna dokumentacija« se spremeni tretji odstavek tako, da se glasi:

»Vprašanja je možno posredovati do 16. 12. 2019, zadnji odgovori bodo objavljeni do 20. 12. 2019.«.